stanford-oval/wikipedia huggingface dataset:
Teresa Borràs i Fornell
Teokset > Piano

6 Preludia op. 67-13, 21’ piano , kantaesitys T.Borràs
Confluències "Yhdistymisiä" op.75, 10' piano, kantaesitys T.Borràs
Etydit op.76. 14' (1983) piano, kantaesitys: T.Borràs. Barcelona 1985.
Scherzetto (1979) 4' piano, kantaesitys: T.Borràs.
Toccata op.77 6'2" piano, kantaesitys: T.Borràs.
Nuvol ”Pilvi” op.83 (1983) 5'1" piano
Lluny “Kaukana” (1983) 2'02" piano, kantaesitys: T.Borràs.
Sardana (1985) 2' piano, kantaesitys: T.Borràs
Teokset > Harppu

Preludit 1,2,3 (1970) op.46,35' Harppu
Danzas Españolas “Espanjalaiset tanssit” op.48 (1970) Harppu 20' kantaesitys: Madrid 1995.
Paisatge ”Maisema” (1972) op.53 6' Harppu
Teokset > Sardana-orkesteri

Oreig “Tuulenvire” op.29 (1967) Sardana, kantaesitys: Barcelona (Cobla Barcelona 1973)
Burriac op.30 (1967) Sardana, kantaesitys: Barcelona.
Muita sardanoita:  Cecília, Morratxa, Beatriu, Bressol premianenc "premialainen kehto?" ja muita julkaisemattomia.
Teokset > Muut teokset

Cinco Danzas “Viisi tanssia” (1954) op.7 kitara 20' kantaesitys: University Alaska 1993
6 etydiä soolo-oboelle (1993).
Tiento (1993) op.125. kitara.5'.
Kaksi kappaletta tornikellopelille, tornikellopeli 12' kantaesitys: Carilló Generalitat 1994
Trio (1992) 14' op. 112 huilu, klarinetti, fagotti.
Matinal (Sardana) 8'.op.113. klarinetille, bassettitorvelle ja pianolle, kantaesitys: Trio Werher, Barcelona.
Cuttings (1995) op.141- 8'. 2 trumpetille ja 2 pasuunalle
Laberint ”Labyrintti” (1994) op.129., 6' fagotille ja pianolle
Kvartetto (1991) op.103 12' 2 viululle, alttoviululle ja sellolle
5 Miniatures ”5 miniatyyriä” op.142,(1995) 12', 4 klarinetille
Konsertto op.64 (1975) 25' 2 huilulle ja jousiorkesterille, kantaesitys: Orquestra de cambra de Engelberg. Peníscola 1990.
Konsertto op.65 (1976) 25' fagotti-solisteille ja jousiorkesterille
Rondo (1990) op.100, 10' Jousiorkesterille, kantaesitys: Orquestra de Cambra de l'Empordà, Barcelona
Konsertto op.106 (1992) 22' Alttoviululle ja jousiorkesterille
Konsertto op.116 (1994) 20' Englannintorvelle ja jousiorkesterille
Konsertto op.122 (1993) 16'1" Klarinetille ja bassettitorvelle, sekä jousiorkesterille
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ca:Teresa Borràs i Fornell
Käännös suomeksi
Stávros Xarchákos

Stávros Xarchákos (kreik. Σταύρος Ξαρχάκος, s. 14. maaliskuuta 1939 Ateena) on kreikkalainen säveltäjä ja poliitikko. Hän on säveltänyt klassista ja kansanmusiikkia. Xarchákos sävelsi myös musiikin elokuvaan To Rempétiko (Rebetiko) vuodelta 1983.
Xarchákos lähti vuonna 1986 mukaan politiikkaan, kun hänet valittiin Ateenan kaupunginvaltuustoon. Hänet nimettiin Ateenan kulttuurin apulaispormestariksi. Xarchákos valittiin kesäkuussa 1989 Kreikan parlamenttiin, mutta hän erosi 1990. Hän kertoi, ettei pystynyt enää tarvittavalla tavalla edistämään yhteistä hyvää. Xarchákos istui 2000–2004 Euroopan parlamentissa, missä hän pyrki vaikuttamaan erityisesti kulttuuri- ja koulutuspolitiikkaan.
Tsundere

Tyypillinen tsundere-hahmo. Hahmo voi olla kumpaa tahansa sukupuolta, mutta moe-tyttö on yleinen versio.
Tsundere (ツンデレ, Tsundere) on japanilainen termi henkilölle, joka on ensi alkuun luonteeltaan kylmä ja vihamielinen, mutta näyttää vähitellen lämpimän puolensa toiselle henkilölle. Tsundere-hahmo voi käyttäytyä paheksuvasti, kylmästi tai ikävästi erityisesti sellaista henkilöä kohtaan, josta todellisuudessa välittää kovasti esimerkiksi ujoudestaan johtuen. Sana tulee kahdesta japaninkielisestä sanasta; Tsun Tsun (ツンツン) joka tarkoittaa ”kääntyä pois inhoa tuntien”, ja Dere Dere (デレデレ), jonka voi kääntää ”uupunut” tai ”rakkaudenkipeä”.
Termiä käytetään usein anime- ja mangasarjojen sekä muun japanilaisen populaarikulttuurin hahmoista. Tällaiset hahmot ovat yleisiä esimerkiksi romanttisissa komedioissa.
Aiheesta muualla

Tsundere – Artikkeli TV Tropes -sivustolla (englanniksi)
Anime ja manga
| --- | --- |
Lajityyppejä:   Mecha  Taikatyttögenre  Haaremi  Yaoi  Yuri  Hentai 
Kohderyhmiä:   Lasten anime ja manga  Shōnen (pojat)  Seinen (miehet)  Shōjo (tytöt)  Josei (naiset) 
Käsitteitä:   Cosplay  Etchi  Otaku  Dōjinshi  Fanipalvelu  Visual novel  Tsundere  Yandere  Moe
Stávros Dímas

Stávros Dímas.
Stávros Dímas (kreik. Σταύρος Δήμας, s. 30. huhtikuuta 1941 Ateena) on kreikkalainen poliitikko, joka toimii tällä hetkellä Euroopan komission ympäristöasioista vastaavana komissaarina.
Dímas opiskeli oikeus- ja taloustieteitä Ateenan yliopistossa ja suoritti oikeustieteen maisterin tutkinnon New Yorkin yliopistossa. Vuosina 1977–2004 hän oli Kreikan parlamentin jäsen Uusi demokratia -puolueen edustajana. Vuosina 1980–1981 Dímas oli kauppaministeri, 1989–1990 maatalousministeri ja 1990–1991 teollisuus-, energia- ja teknologiaministeri.
Dímas oli työllisyydestä ja sosiaaliasioista vastaava jäsen Euroopan komissiossa vuonna 2004. Saman vuoden marraskuusta lähtien hän on ollut ympäristöasioista vastaavana jäsenenä.
Dímas oli ehdokkaana Kreikan presidentinvaalissa 2014.
Stádio (Arkadia)

| Stádio Στάδιο |
| --- | --- |
 Stádio
 Koordinaatit: 37°27′32″N, 22°26′8″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Trípoli
Hallinto:  
 – Asutustyyppi:  kylä
 – Kallikrates-koodi:  4001070101
Korkeus:  650 m
Väkiluku (2011):  538
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Stádio (kreik. Στάδιο) on Kreikan kylä, joka kuuluu hallinnollisesti Trípolin kuntaan, Arkadian alueyksikköön ja Peloponnesoksen alueeseen. Aiemmin kylä kuului Tegéan kuntaan ja vuodesta 2011 lähtien Trípolin kunnan Tegéan kunnallisyksikköön. Kylän väkiluku on 538 (vuonna 2011).
Stádion kylä, suomeksi ”Stadion”, sijaitsee Tegéan tasangolla linnuntietä noin kahdeksan kilometriä kaakkoon Trípolin kaupungista. Se on rakennettu noin 650 metrin korkeudelle merenpinnasta laskettuna. Kylä oli lakkautetun Tegéan kunnan kuntakeskus. Sen pääelinkeino on maanviljely. Stádio muodostaa myös laajemman kyläyhdyskunnan (Τοπική Κοινότητα Σταδίου, Topikí Koinótita Stadíou), johon kuuluvat varsinaisen Stádion kylän lisäksi kylät Ágios Sóstis ja Ákra. Koko yhdyskunnan väkiluku on 687.
Stádion, samoin kuin sen lähikylien, alueella sijaitsee paljon antiikin ajan Tegean kaupungin arkeologisia kohteita. Stádion Ágios Sóstisin kylän paikalla sijaitsi kaupungin akropolis eli yläkaupunki. Stádion kylä itse on ilmeisesti saanut nimensä antiikin Tegean stadionista, jonka Pausanias mainitsee sijainneen lähellä Athene Alean temppeliä (jonka rauniot ovat nykyisessä Aléassa Stádiosta hieman yli kilometrin lounaaseen). Stadionin sijaintia ei kuitenkaan ole pystytty vahvistamaan.
Sui Jianshuang

| Mitalit> Maa:   Kiina.Naisten rytminen voimistelu. Olympialaiset  | Mitalit> Maa:   Kiina.Naisten rytminen voimistelu. Olympialaiset  | Mitalit> Maa:   Kiina.Naisten rytminen voimistelu. Olympialaiset  | Maa:   Kiina> Naisten rytminen voimistelu. |
| --- | --- | --- | --- |
|  Hopeaa | Peking 2008 | Joukkuekilpailu |  |
Sui Jianshuang (kiin. 隋 剑爽; s. 1. helmikuuta 1989 Shenyang) on kiinalainen rytminen voimistelija ja olympiamitalisti. Hän voimisteli Pekingin olympialaisissa 2008 maansa hopeaa voittaneessa joukkueessa, joka hävisi 0,225 pisteellä kilpailun voittaneelle Venäjälle.
Strofylián metsä

Strofylián metsää.
Strofylián metsä (kreik. Δάσος Στροφυλιάς, Dásos Strofyliás) on suojeltu metsä Peloponnesoksen niemimaan luoteisosassa Kreikassa. Se on osa Kotýchin ja Strofylián kosteikkojen kansallispuistoa ja Natura 2000 -aluetta.
Metsä sijaitsee Dytikí Achaḯan kunnassa Akhaian alueyksikössä rannikkokaistaleella, jota rajaa länsipuolella Joonianmeri ja Kalógrian hiekkadyyniranta, ja itäpuolella Prókopos- ja Lámia-järvet kosteikkoineen. Metsän pituus pohjois-eteläsuunnassa on noin 14 kilometriä, leveys itä-länsisuunnassa keskimäärin noin 1,25 kilometriä ja pinta-ala noin 22 neliökilometriä.
Metsän tärkeimmät puulajit ovat pinja (Pinus pinea), johon paikan kreikankielinen nimi viittaa, sekä alepponmänty (Pinus halepensis) ja tammi (Quercus robur). Metsä ja sen ympäristö ovat merkittävää lintualuetta, ja lajistoon kuuluu muun muassa kuningaskalastajia, pöllöjä ja nokikanoja. Alueella elää myös muun muassa kilpikonnia, kettuja, siilejä, sakaaleja ja saukkoja.
Aiheesta muualla

Kuvia tai muita tiedostoja aiheesta Strofylián metsä Wikimedia Commonsissa
Staša Gejo

| Staša Gejo |
| --- | --- |
 Gejo vuonna 2017.
Henkilötiedot
Syntynyt: 25. marraskuuta 1997 (ikä 26) Niš, Jugoslavia
Kansalaisuus:  Serbia
Uran tiedot
Pituus:  175 cm
Laji:  kisakiipeily
Aiheesta muualla
stasagejo.com/v2/blog
Staša Gejo (s. 25. marraskuuta 1997) on serbialainen kiipeilijä, joka on erikoistunut boulderointiin. Hän on sijoittunut kolmanneksi boulderoinnin maailmancupin osakilpailussa vuosina 2019, 2021 ja 2023. Maailmanmestaruuspronssi boulderoinnissa hänellä on vuosilta 2018 ja 2021. Vuonna 2017 hän voitti Euroopan-mestaruuden boulderoinnissa ja oli yhdistetyssä kiipeilyssä kolmas.
Vuosina 2015 ja 2016 Gejo voitti nuorten Euroopan-mestaruuden omassa ikäluokassaan boulderoinnissa. Vuonna 2014 hän oli toinen ja vuonna 2013 kolmas. Vuonna 2012 hän oli omassa ikäluokassaan lead-kiipeilyn EM-kisoissa toinen.
Gejo aloitti kiipeilyn nuorena, sillä hänen vanhempansa ovat myös kiipeilijöitä.
Gejo on kertonut sairastaneensa syömishäiriötä ja kamppailleensa kehonkuvansa kanssa.
Gejo maailmancupissa vuonna 2015
Janja Garnbret (vas.) ja Stasa Gejo maailmancupissa vuonna 2017
Gejo maailmankupissa vuonna 2017
Gejo MM-kisojen finaalissa vuonna 2018
Suhteuttamistaipumus

Suhteuttamistaipumus on psykologian käsite, jolla tarkoitetaan alttiutta ottaa henkilökohtaisesti ympäristön neutraaleiksi tarkoittamat ilmaukset, reaktiot ja asennoitumiset. Suhteuttamistaipumus ilmenee oman itsen, sosiaalisessa tilanteessa oman tärkeyden ja ympäristön antaman myönteisen huomion yliarvioimisena. Toisaalta se merkitsee uskoa ympäristön kielteiseen suhtautumiseen esimerkiksi korostuneen halveksunnan, halventavien huomioiden tai pahaa tarkoittavan kontrollin muodossa. Vallitseva tendenssi riippuu siitä, onko persoonallisuuden perusasennoituminen omaan itseen positiivinen vai negatiivinen. Suhteuttamistaipumus vahvistaa siis egosentrisiä ja egoistisia tai sitten autoaggressiivisia, epäluuloisia ja paranoideja tendenssejä.
Suhumin yhteentörmäys

Suhumin yhteentörmäys tapahtui 14. elokuuta 1982, kun lentoon lähdössä ollut Aeroflotin Tupolev Tu-134A törmäsi kiitotielle tulleeseen Aeroflotin Let L-410M:ään Suhumin Babušerin lentoasemalla. Kaikki 11 L-410:ssa ollutta kuolivat, kun taas kukaan 82 Tu-134:ssä olleesta ei loukkaantunut. Tu-134 oli Aeroflotin lennolla 974 Suhumista Moskovaan ja L-410 lennolla G-73 Suhumista Kutaisiin.
Onnettomuus tapahtui, kun lennonjohtaja antoi L-410:n miehistölle luvan rullata kiitotielle sen keskivaiheilta ja lähteä lentoon, vaikka Tu-134 oli jo lähtökiidossa. Kun Tu-134:n miehistö huomasi edessään L-410:n, he keskeyttivät lentoonlähdön ja ohjasivat konetta vasemmalle. L-410:n miehistö puolestaan ohjasi konettaan oikealle yrittäen välttää yhteentörmäyksen. Siitä huolimatta Tu-134:n oikeanpuolinen siipi osui L-410:aan. Tu-134:llä oli nopeutta 214 kilometriä tunnissa, ja siipi leikkasi L-410:n matkustamon pituussuunnassa kahtia ikkunoiden tasolta. Tu-134 ajautui ulos kiitotieltä. Sen oikea siipi tuhoutui ja runko kärsi vaurioita, eikä konetta lopulta enää korjattu.
Tranemo

| Tranemo |
| --- | --- |
 Tranemon kirkko.
 Tranemo
 Koordinaatit: 57°29′N, 13°21′E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Tranemon kunta
Pinta-ala:  
 – Maa:  2,99 km²
Väkiluku:  3 168
 – Väestötiheys:  1 059,5 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Tranemo on samannimisen Tranemon kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 3 168 asukasta.
Väestönkehitys

| Tranemon taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 982 | 1 982 |
| 1965 | 1965 |    | 2 490 | 2 490 |
| 1970 | 1970 |    | 2 811 | 2 811 |
| 1975 | 1975 |    | 2 811 | 2 811 |
| 1980 | 1980 |    | 3 071 | 3 071 |
| 1990 | 1990 |    | 3 197 | 3 197 |
| 1995 | 1995 |    | 3 223 | 3 223 |
| 2000 | 2000 |    | 3 198 | 3 198 |
| 2005 | 2005 |    | 3 152 | 3 152 |
| 2010 | 2010 |    | 3 168 | 3 168 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Länsi-Götanmaan läänin kuntien keskustaajamat
Teekasvit

| Teekasvit |
| --- | --- |
 Teepensas (Camellia sinensis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Ericales
Heimo::  Teekasvit Theaceae  Ker Gawl.
Synonyymit
 Camelliaceae Candolle  Gordoniaceae Sprengel 
Suvut
 Apterosperma  Camellia – kameliat  Dankia  Euryodendron  Franklinia – frankliniat  Gordonia – laakerikameliat  Hartia  Laplacea  Malachodendron  Piquetia  Polyspora  Pyrenaria  Schima  Stewartia – kesäkameliat  Theopsis  Tutcheria 
Katso myös
   Teekasvit Wikispeciesissä   Teekasvit Commonsissa 
Infobox OKNimi-testi OK: 
Teekasvit (Theaceae) on kasviheimo, johon kuuluu määritelmästä riippuen 9–19 sukua. Heimon kasvit ovat lähinnä subtrooppisten ja trooppisten alueiden pensaita ja puita. Monia lajeja käytetään koristekasveina, ja teepensasta (Camellia sinensis) viljellään hyötykasvina.
Kuvaus

Teekasvit ovat puuvartisia kasveja. Ne ovat yleensä ainavihantia, mutta jotkin lajit ovat kesävihantia. Useimmat teekasvit ovat yksikotisia.
Teekasvien lehdet ovat korvakkeettomia ja yksinkertaisia. Lehdet ovat sulkasuonisia ja laidoiltaan yleensä hammaslaitaisia, joskus ehyitä. Kukat ovat joko yksittäin tai tertuissa. Sekä verholehtiä että terälehtiä on yleensä viisi. Kukissa on lukuisia heteitä, ja ne muodostavat 1–6 kiehkuraa. Emejä on kolmesta viiteen, kussakin on 3–5 sikiäimen onteloa ja niissä 2–100 siemenaihetta. Hedelmä on kota, marja tai luumarja. Siemenet ovat siivettömiä.
Levinneisyys

Teekasveja kasvaa Afrikan, Aasian, Pohjois-Amerikan ja Polynesian subtrooppisilla ja trooppisilla alueilla. Heimon suurin lajirunsaus kasvaa Kaakkois-Aasiassa ja Etelä-Kiinassa.
Luokittelu

Teekasvit jaetaan kolmeen tribukseen:
Luokittelu > Tribus 1. Stewartieae Choisy

Kasvit ovat tavallisesti ainavihantia. Heteet sijaitsevat kimppuina. Kodassa ei ole keskipylvästä. Siemenet toisinaan kapeasiipisiä. Tribuksessa on vain kesäkamelioiden (Stewartia) suku ja siinä yhdeksän lajia, jotka kasvavat Itä-Aasiassa ja Pohjois-Amerikan itäosassa.
Luokittelu > Tribus 2. Gordonieae de Candolle

Kasvit ovat tavallisesti ainavihantia. Heteet sijaitsevat kolmesta viiteen kiehkurana. Siemenet kärjestä tavallisesti siivellisiä. Tribuksessa on kolme sukua, joiden lajimääräarviot vaihtelevat 4–30. Tribus kasvaa Kaakkois-Aasiassa saaristoineen ja Yhdysvaltojen kaakkoisosassa. Tribuksen suvut ovat: frankliniat (Franklinia), laakerikameliat (Gordonia) ja Schima.
Luokittelu > Tribus 3. Theeae Szyszylowicz

Tribuksessa on viisi sukua ja eri arvioiden mukaan 230–420 lajia, jotka kasvavat Kaakkois-Aasiassa, Malaijien saaristossa ja trooppisessa Amerikassa. Kukissa on paljon esilehtiä, ja verhiö muuttuu vähitellen terälehdiksi. Hetiö on kaksikiehkurainen, ja palhojen juurella sijaitsee mesiäinen. Siemenet ovat siivellisiä tai siivettömiä. Runsaslajisimmat suvut ovat kameliat (Camellia, 120–180 lajia), Pyrenaria (42–60 lajia), Laplacea ja Polyspora (kummassakin 32 lajia).
Luokittelu > Suvut

Teekasvien heimoon kuuluvat seuraavat suvut:
Apterosperma
Camellia – kameliat
Dankia
Euryodendron
Franklinia – frankliniat
Gordonia – laakerikameliat
Hartia
Laplacea
Malachodendron
Piquetia
Polyspora
Pyrenaria
Schima
Stewartia – kesäkameliat
Theopsis
Tutcheria
Kuvia

Camellia sasanqua
Schima wallichii
Japaninkesäkamelia (Stewartia pseudocamellia)
Toimintaelokuva

Toimintaelokuva on näyttävä ja nopearytminen elokuva, jonka tyypillisiä piirteitä ovat muun muassa takaa-ajot, räjähdykset, väkivaltaiset tappelut, katastrofit, nopea rytmi sekä pääosassa kekseliäs, voimakas ja rohkea sankari. Toimintaelokuva on lajityyppinä usein sekoittunut muihin lajityyppeihin (esimerkiksi tieteiselokuva, kauhuelokuva, seikkailuelokuva, rikoselokuva, sotaelokuva, lännenelokuva). Toimintaelokuvat ovat usein yleisömenestyksiä, mutta koska toimintaelokuvien maailma on hyvin mustavalkoinen, niistä on melko harvoin tullut arvostelumenestyksiä.
Toimintaelokuvat ovat luonteeltaan eskapistisia viihde-elokuvia, joiden kohdeyleisönä on 13–25-vuotiaat miehet. Toimintaelokuvan pääosassa on tyypillisesti miessankari, jolla on vastassaan lähes mahdottomalta vaikuttava uhka. Uhan ratkaiseminen vaatii yleensä sankarilta lähes yli-inhimillistä fyysistä voimaa ja väkivaltaa. Toimintaelokuvan nainen on tavallisesti joko sankarin liittolainen tai rakkauden kohde. Viime vuosikymmeninä vahvoja naisia on myös ruvettu näkemään toimintaelokuvien sankarina.
Historia

Toimintaelokuvan juuret ovat mykkäelokuvan sarjaelokuvissa. Varhaisimmaksi toimintaelokuvaksi voidaan lukea Edwin S. Porterin Suuri junaryöstö vuodelta 1903. Lajityyppinä toimintaelokuvan kukoistuksen voidaan katsoa alkaneen 1980- ja 1990-luvulla, jolloin erikoisefektien kehittyminen antoi mahdollisuuden tehdä entistä näyttävämpiä elokuvia. Samalla toimintaelokuvien juonen rytmi nopeutui ja väkivallan määrä kasvoi.
Ensimmäisenä suomalaisena toimintaelokuvana on pidetty Asser, Hilarius ja Birger Pohjanheimon elokuvaa Salainen perintömääräys vuodelta 1914. Varhainen esimerkki on myös Pohjalaisia (1925).
Toimintaelokuvien juuria voi nähdä toisen maailmansodan jälkeen valmistuneissa spektaakkelielokuvissa, joilla aikoinaan pyrittiin vastaamaan television aiheuttamaan kilpailutilanteeseen. Myös itämaiset taistelulajifilmit ovat vaikuttaneet lajityyppiin ylirealistisilla taistelukohtauksillaan ja näyttävillä koreografioillaan.
Tunnettuja toimintaelokuvia ja toimintaelokuvasarjoja > Elokuvasarjoja

James Bond -elokuvat
Dollaritrilogia
Väkivallan vihollinen -elokuvat
Star Trek -elokuvat
Mad Max -elokuvat
Rambo-elokuvat
Terminator-elokuvat
Predator-elokuvat
Tappava ase -elokuvat
RoboCop-elokuvat
Die Hard -elokuvat
Matrix-elokuvat
Fast & Furious -elokuvat
John Wick -elokuvat
Mission: Impossible -elokuvat
Tunnettuja toimintaelokuvia ja toimintaelokuvasarjoja > Yksittäisiä elokuvia

Suoraa toimintaa
Commando
Delta Force
Cobra
Pahat pojat
The Rock – paluu helvettiin
Medusan verkko
Kill Bill
Machete
The Raid: Redemption
Tunnettuja toimintaelokuvien näyttelijöitä

Charles Bronson
Jackie Chan
Tom Cruise
Vin Diesel
Dwayne Johnson
Brandon Lee
Bruce Lee
Jet Li
Dolph Lundgren
Chuck Norris
Keanu Reeves
Arnold Schwarzenegger
Steven Seagal
Sylvester Stallone
Wesley Snipes
Jason Statham
Iko Uwais
Jean-Claude Van Damme
Bruce Willis
Tunnettuja toimintaelokuvien näyttelijöitä > Naiset toimintasankareina

Charlize Theron Atomic Blonde (2017)
Kate Beckinsale Jolt (2021)
Jennifer Garner Peppermint (2018)
Milla Jovovich Resident Evil -sarja (2002–)
Mary Elizabeth Winstead Kate (2021)
Strofantit

| Strofantit |
| --- | --- |
 Strophanthus boivinii -lajin kukinto.
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Gentianales
Heimo::  Oleanterikasvit Apocynaceae
Suku::  Strofantit Strophanthus  DC. (1802)
Tyyppilaji
 Strophanthus sarmentosus DC. 
Katso myös
   Strofantit Commonsissa 
Infobox OKNimi-testi OK: 
Strofantit (Strophanthus) on kasvisuku oleanterikasvien heimossa. Siihen kuuluu 39 lajia, joita esiintyy Afrikan, Intian ja Kaakkois-Aasian tropiikissa. Strofanttien kukkien teriön ulkoliuskat venyvät usein hyvin pitkäksi hännäksi. Lääkekasvina tunnetaan laji strofantti (Strophanthus hispidus), joka on Afrikan keskiosassa luonnonvaraisena kasvava liaani.
Aiheesta muualla

Finto: Kassu – Kasvien suomenkieliset nimet: Strophanthus
Suikkanen

Suikkanen on suomalainen sukunimi, joka on muun muassa seuraavilla henkilöillä:
Esko Suikkanen (1922–2008), ammattiyhdistysjohtaja
Jani Suikkanen (s. 1971), jalkapalloilija
Kai Suikkanen (s. 1959), jääkiekkoilija
Pasi Suikkanen (1972–2023), harmonikkataitelija, tanssimuusikko ja Karjalan harmonikkaorkesterin johtaja
Raimo Suikkanen (1942–2021), kilpapyöräilijä ja maastohiihtäjä
Tuomas Ragvaldinpoika Suikkanen (1713–1781), kirkonrakentaja
Tuomas Tuomaanpoika Suikkanen (1752–1807), kirkonrakentaja, edellisen poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Smart Village

Smart Village on Kairon lähellä sijaitseva egyptiläinen teknologiakeskus. Se perustettiin vuonna 2003. Sen painopiste on tietotekniikka. Sen tarkoitus on tuoda ulkomaiset ja egyptiläiset tietoliikenne- ja tietotekniikkayritykset samalle alueelle, jossa on Egyptin valtion teknistä tutkimusta. Alueen pinta-ala on kolme miljoonaa neliökilometriä.
Aiheesta muualla

Smart Village official website
Smart Village Photos on Flickr
Wikimedia Commonsissa on kuvia tai muita tiedostoja aiheesta .
Thomas Abbt

Thomas Abbt
Thomas Abbt (25. marraskuuta 1738 Ulm – 3. marraskuuta 1766 Bückeburg) oli valistuksen ajan saksalainen kirjailija, matemaatikko ja filosofi.
Elämä

Abbt syntyi peruukintekijöiden pojaksi. Hän opiskeli Hallen yliopistossa filosofiaa ja matematiikkaa saaden vuonna 1758 maisterin paperit. Vuonna 1760 hänestä tuli filosofian professori Frankfurt an der Oderin yliopistoon, jossa ollessaan hän kirjoitti vuonna 1761 kuuluisimman teoksensa, Vom Tode für's Vaterlandin. Syksyllä 1761 hän otti vastaan matematiikan professorin arvon Rintelnin yliopistossa. Vuodesta 1761 vuoteen 1762 hän opetti myös molempia aineita Berliinin yliopistossa.
Vom Tode für's Vaterland oli erittäin patrioottinen teos, joka kertoo Fredrik II:n tappiosta Kunersdorfissa. Se myös sai kuuluisien Literaturbriefen (suom. kirjallisuuskirjeet) kirjoittajien huomion, jonka alkuunpanijana oli Gotthold Ephraim Lessing. Hän kirjoitti suuria määriä historiallisia, poliittisia, esteettisiä ja filosofisia esseitä. Abbt oli Lessingin suuri ihannoija ja jatkoi tämän opettavaista, proosamaista kirjoitustyyliään.
Ollessaan Berliinissä Abbt tutustui Christoph Friedrich Nicolaihin, jonka Berliinin keskiviikkoseuraan hän pian liittyi. Hän ystävystyi myös Moses Mendelssohnin kanssa. Peitenimellä B Abbt otti osaa Briefe, die neueste Litteratur betreffendin kirjoittamiseen, jonka 24 osaa julkaistiin Berliinissä vuosien 1733 ja 1765 välissä. Kotimatkallaan lähes vuoden kestäneeltä matkaltaan Ranskaan Abbt poikkesi Ferneysta Geneveen, jossa hän tapasi Voltairen.
Vuonna 1765 Abbtille tarjottiin sekä professorin virkaa Marburgin yliopistossa että Schaumburg-Lippen hovineuvoston jäsenyyttä. Hän otti vastaan jälkimmäisen, vaikka hän olikin jo valmiiksi Marburgin yliopiston matematiikan professori ja Hallen yliopiston filosofian professori.
3. marraskuuta 1766 Abbt kuoli vain 27 vuoden ikäisenä Bückeburgissa suolistosairauteen. Johann Gottfried Herder kirjoitti, että "hän kuoli Saksalle ja kielellensä liian aikaisin".
Teoksia

Correspondenzen mit Mendelssohn und Nicolai
Gedanken von der Einrichtung der ersten Studien eines jungen Herrn von Stand (1765)
Fragmente der portugiesischen Geschichte
Über die Freundschaften der Frauenzimmer
Untersuchung, ob Gott selbst Moses begraben habe (EA 1757)
Vom Einflusse des Schönen auf die strengeren Wissenschaften
Vom Tode für das Vaterland (EA 1761)
Vom Verdienste (EA 1765)
Von der Gewißheit in sinnlichen, theoretischen und moralischen Wahrheiten